**הסברי הפסוקים**

**פרשת ויחי**

**כיתה ב1**

**[[1]](#footnote-1)יעקב מצווה לקוברו בארץ.** דגשים: אהבת יעקב את ארץ ישראל. כבוד יעקב ליוסף מצד מלכותו (וכן בת שבע לדוד ואליהו לאחאב). יוסף שומע לאביו יעקב.

[**(כח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{כח}!)**וַיְחִי יַעֲקֹב** - שאל תלמיד מתוק – למה אין כאן ס' או פ'? ענה תלמיד – כי זה ממש המשך של סוף ויגש – "וישב ישראל". (כעין זה ברשב"ם). [הוספתי – אם כן למה לא התחילה פרשתינו ב"וישב ישראל"? עונה החזקוני – כדי לסיים בטוב. שאל תלמיד – אם כך היה אפשר לסיים את ויגש בסוף הפרק]. **בְּאֶרֶץ מִצְרַיִם שְׁבַע עֶשְׂרֵה שָׁנָה[[2]](#footnote-2)** – מיותר, שהרי כתוב שחי סה"כ 147? בא לומר שהוא 'חי' בזמן הזה (חזקוני). תיארנו את חייו הטובים – לומד תורה, עם בניו נכדיו ניניו ועם יוסף (כשהיה לו זמן) בלי טרדות של פרנסה.[[3]](#footnote-3) **וַיְהִי[[4]](#footnote-4) יְמֵי יַעֲקֹב שְׁנֵי חַיָּיו** – השנים שחי. **שֶׁבַע שָׁנִים וְאַרְבָּעִים וּמְאַת שָׁנָה:[[5]](#footnote-5)**

[**(כט)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{כט}!)**וַיִּקְרְבוּ[[6]](#footnote-6) יְמֵי יִשְׂרָאֵל לָמוּת** – יעקב הרגיש שהוא נחלש והולך למות, אך הוא לא היה חולה (רמב"ן). **וַיִּקְרָא לִבְנוֹ לְיוֹסֵף** - דווקא יוסף כי רק הוא יכול להוציא את יעקב. תיארנו שיוסף עוזב הכל ובא לאביו. **וַיֹּאמֶר לוֹ אִם נָא מָצָאתִי חֵן בְּעֵינֶיךָ** – דיבור מכובד למלך. **שִׂים נָא יָדְךָ** – שים בבקשה את היד שלך **תַּחַת יְרֵכִי** – מתחת לירך, לשבועה. הירך זה מקום שקרוב למצווה של ברית המילה.[[7]](#footnote-7) **וְעָשִׂיתָ עִמָּדִי חֶסֶד וֶאֱמֶת** – חסד של אמת, שאין אחריו תמורה. [לעומת זאת כל חסד רגיל שאנו עושים אנו קצת מרגישים את זה שאנו יכולים לקבל תמורה, ואפילו אם זה מישהו שאנו לא מכירים יכול להיות שהוא ישלם לנו על זה, לעומת זאת אדם שנפטר אין שום תמורה.][[8]](#footnote-8) **אַל נָא תִקְבְּרֵנִי בְּמִצְרָיִם**– כי זו ארץ טמאה, וא"י מכפרת על העוונות. בנוסף חשש יעקב שיעשו ממנו אליל, כי המצרים מאוד העריכו אותו, ושבזכותו הרעב נפסק. (הוסיף תלמיד עוד טעם – להיקבר ליד אבותיו).

[**(ל)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{ל}!)**וְשָׁכַבְתִּי עִם אֲבֹתַי** - וכאשר אמות, כשאלך להיות עם אבותי (בגן עדן). **וּנְשָׂאתַנִי מִמִּצְרַיִם** – אני מבקש ממך שתסחב אותי ממצרים. **וּקְבַרְתַּנִי בִּקְבֻרָתָם** – ישר, ואל תקבור אותי במצרים אפילו לקצת זמן (העמ"ד). **וַיֹּאמַר אָנֹכִי אֶעֱשֶׂה כִדְבָרֶךָ** – אני חייב לעשות כדבריך גם ללא שבועה (אוה"ח).

[**(לא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מז-{לא}!)**וַיֹּאמֶר הִשָּׁבְעָה לִי** – כדי שאם פרעה יאמר שהוא רוצה שאקבר במצרים, שהרי זה כבוד למצרים, או שיבקש שאתה יוסף לא תלך לקבור, שהרי הוא צריך להתעסק בענייני הממלכה (רבינו בחיי), תוכל לומר לו – אני מצטער, נשבעתי לאבא שלי[[9]](#footnote-9) (רמב"ן). **וַיִּשָּׁבַע לוֹ וַיִּשְׁתַּחוּ יִשְׂרָאֵל עַל רֹאשׁ הַמִּטָּה** – יעקב השתחווה ליוסף. כבוד למלכות (אבע"ז). [ובזה פיתרון לחלום השני] אך כיוון שלא רצה להשתחוות ממש ליוסף, לכן השתחווה לכיוון השכינה, שהיא בצד ראש המיטה[[10]](#footnote-10).[ע"פ שפ"ח]**[[11]](#footnote-11)**

**יעקב נותן לאפרים ומנשה חלקים בארץ.** דגשים: חשיבותו של יוסף, ואהבת יעקב אותו.

**[(א)](file:///C:\\תורת%20אמת%20-%20301\\Temp\\his_temp_1_2.htm" \l "בראשית פרק-מח-{א}!) וַיְהִי אַחֲרֵי הַדְּבָרִים הָאֵלֶּה** – אחרי שיעקב ביקש להקבר בא"י. **וַיֹּאמֶר לְיוֹסֵף** – מי אמר? התורה לא מספרת, כנראה זה לא כל כך משנה. י"א שהיה זה אפרים[[12]](#footnote-12). **הִנֵּה אָבִיךָ חֹלֶה** – הבאנו את המדרש[[13]](#footnote-13) שרק אז אדם היה חולה קודם פטירתו, יעקב ביקש זאת על מנת שהוא יוכל להתכונן, ולברך את בניו. **וַיִּקַּח אֶת שְׁנֵי בָנָיו עִמּוֹ אֶת מְנַשֶּׁה וְאֶת אֶפְרָיִם** – לקיים מצוות ביקור חולים (מדרש, תו"ש) וגם על מנת שיעקב יברכם[[14]](#footnote-14). יוסף עוזב הכל בשביל לבקר את אבא שלו.

[**(ב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{ב}!)**וַיַּגֵּד** – מי שאמר. **לְיַעֲקֹב וַיֹּאמֶר הִנֵּה בִּנְךָ יוֹסֵף בָּא אֵלֶיךָ וַיִּתְחַזֵּק יִשְׂרָאֵל וַיֵּשֶׁב עַל הַמִּטָּה** – ואף שהיה לו מאוד קשה הוא התאמץ בשביל לכבד את יוסף. ואף שהוא בנו – כבוד למלכות. [סיפרנו על אליהו שרץ לפני אחאב ועל בת שבע שהשתחוותה לדוד, להוסיף אצה"מ ב,ד,י"מ, הרב נחום].

[**(ג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{ג}!)**וַיֹּאמֶר יַעֲקֹב אֶל יוֹסֵף אֵל שַׁדַּי נִרְאָה אֵלַי** – התגלה אלי. **בְּלוּז** – היא בית אל. **בְּאֶרֶץ כְּנָעַן וַיְבָרֶךְ אֹתִי** – ראינו בפרק ל"ה את הברכה.

[**(ד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{ד}!)**וַיֹּאמֶר אֵלַי הִנְנִי מַפְרְךָ וְהִרְבִּיתִךָ** – שיוולד בנימין. **וּנְתַתִּיךָ לִקְהַל עַמִּים** – אני אתן לך שני ילדים, מי הם? שם למדנו שזה אחד מהבנים ששני בניו יחשבו כאילו הם בניו של יעקב לעניין ירושת הארץ. בפסוק הבא יעקב אבינו יגלה מיהם שני הילדים. **וְנָתַתִּי אֶת הָאָרֶץ הַזֹּאת לְזַרְעֲךָ אַחֲרֶיךָ אֲחֻזַּת** – תפושה ל.. **עוֹלָם** – והארץ הזאת תחולק לכל הילדים שלך כולל 'קהל עמים'. כלומר – הקב"ה אמר לי שיהיו לי שני נכדים שהם יחשבו הבנים, ואני יכול להחליט מי הם הנכדים האלו.

[**(ה)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{ה}!)**וְעַתָּה שְׁנֵי בָנֶיךָ הַנּוֹלָדִים לְךָ** – שנולדו לך **בְּאֶרֶץ מִצְרַיִם עַד בֹּאִי אֵלֶיךָ מִצְרַיְמָה** – לפני שהגעתי למצרים. **לִי הֵם** – הם נחשבים כמו בנים שלי, ולא כמו נכדים. **אֶפְרַיִם וּמְנַשֶּׁה כִּרְאוּבֵן וְשִׁמְעוֹן יִהְיוּ לִי****[[15]](#footnote-15)** – כמו שראובן ושמעון מקבלים ירושה – חלק בארץ, כך גם מנשה ואפרים (הגימטריה כמעט אותו דבר, בעה"ט). לעתיד לבא עתיד כל שבט לקבל חלק ונחלה בארץ ישראל. אפרים ומנשה יקבלו כל אחד חלק בנפרד, אמנם הם לא יקבלו חלק גדול יותר משאר השבטים, כי ככל שהשבט יותר גדול הוא מקבל שטח גדול יותר, אבל בכל זאת – כל אחד מקבל את החלק בנפרד, כי הוא נקרא שבט נפרד. כך גם לכל אחד מהם יש נשיא שבט ודגל משל עצמו. [באמת מתאים הדבר שיוסף יקבל שני חלקים, שהרי יעקב אבינו רצה להתחתן רק עם רחל, וא"כ הבכור היה נחשב יוסף, חזקוני]

[**(ו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{ו}!)**וּמוֹלַדְתְּךָ אֲשֶׁר הוֹלַדְתָּ אַחֲרֵיהֶם** – הילדים שאתה עתיד ללדת אחרי מנשה ואפרים, אם יוולדו לך (רש"י ורס"ג). **לְךָ יִהְיוּ** – הם לא יחשבו בני. **עַל שֵׁם אֲחֵיהֶם יִקָּרְאוּ בְּנַחֲלָתָם** – הם יהיו חלק מהנחלה של מנשה או של אפרים[[16]](#footnote-16), יקראו על שמם וישכנו בנחלתם.

[**(ז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{ז}!)חושב יעקב, יוסף בטח לא מבין למה אני מבקש ממנו להתאמץ שיקבור אותי בארץ ישראל, בעוד שאני, כשרחל נפטרה לא התאמצתי לקבור את רחל במערת המכפלה, ואפילו לא בבית לחם. מסביר לו יעקב: **וַאֲנִי בְּבֹאִי מִפַּדָּן** – כשבאתי לארץ ישראל מפדן ארם. **מֵתָה עָלַי רָחֵל** – עלי מבטא שזה ציער אותו יותר מכל ( מדרש רבה רות ב':ז')**[[17]](#footnote-17)**. **בְּאֶרֶץ כְּנַעַן בַּדֶּרֶךְ בְּעוֹד כִּבְרַת אֶרֶץ** – מידת דרך, שטח של ארץ – 2000 אמה. **לָבֹא אֶפְרָתָה** – להגיע לאפרת. כלומר – מרחק של קילומטר מאפרת[[18]](#footnote-18). **וָאֶקְבְּרֶהָ שָּׁם בְּדֶרֶךְ אֶפְרָת הִוא בֵּית לָחֶם** – ולמה עשיתי זאת? כי עד שאגיע לארץ היה הגוף נרקב, ביחוד שאני הולך עם כל הצאן. לעומת זאת אותי אפשר לחנוט (רד"ק). ולמה דווקא בדרך, ולא בתוך בית לחם (שפ"ח ברש"י)[[19]](#footnote-19)? כדי שכשיצאו לגלות תוכל רחל לראות אותם יוצאים ולהתפלל עליהם, ועל זה נאמר: "מנעי קולך וכו'.[[20]](#footnote-20)

[**(ח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{ח}!)**וַיַּרְא יִשְׂרָאֵל אֶת בְּנֵי יוֹסֵף וַיֹּאמֶר מִי אֵלֶּה** – ראה דמויות ולא זיהה אותם בגלל זיקנותו (חזקוני, ספורנו).

[**(ט)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{ט}!)**וַיֹּאמֶר יוֹסֵף אֶל אָבִיו בָּנַי הֵם[[21]](#footnote-21) אֲשֶׁר נָתַן לִי אֱלֹהִים בָּזֶה** – במצרים (רשב"ם), כך דרכם של צדיקים כשמזכירים את מה שיש להם מודים לד' (אוה"ח). **וַיֹּאמַר קָחֶם נָא אֵלַי וַאֲבָרְכֵם:**

[**(י)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{י}!)**וְעֵינֵי יִשְׂרָאֵל כָּבְדוּ מִזֹּקֶן** – התקשה לראות מזקנה (המילה כובד היא מילה מושאלת, כמו הולך בכבדות, כי מי שיש לו משהו כבד הוא הולך לאט). **לֹא יוּכַל לִרְאוֹת** – כמעט (רבינו תם). **וַיַּגֵּשׁ אֹתָם אֵלָיו וַיִּשַּׁק לָהֶם[[22]](#footnote-22) וַיְחַבֵּק לָהֶם** – מאהבתו הגדולה אותם, בזמן הנישוק הם היו על ברכיו כמו שנראה בהמשך[[23]](#footnote-23).

[**(יא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{יא}!)**וַיֹּאמֶר יִשְׂרָאֵל אֶל יוֹסֵף רְאֹה פָנֶיךָ לֹא פִלָּלְתִּי** – לא העלתי על דעתי. **וְהִנֵּה הֶרְאָה אֹתִי** – הראה לי **אֱלֹהִים גַּם אֶת זַרְעֶךָ** – ד' זיכה אותי שאתה נשארת בחיים, ולא רק שנשארת בחיים אלא שגם נולדו לך ילדים.

[**(יב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{יב}!)**וַיּוֹצֵא יוֹסֵף אֹתָם מֵעִם בִּרְכָּיו** – מעל הברכיים של יעקב. כי בזמן שנישק אותם שם אותם יעקב על הברכיים שלו. ועשה זאת בכדי שיעקב יוכל בצורה יותר נוחה להניח את ידיו עליהם ולברכם (דעת זקנים). **וַיִּשְׁתַּחוּ** – יוסף. **לְאַפָּיו** – לפניו[[24]](#footnote-24). **אָרְצָה** – יוסף מודה ליעקב שנתן לו שני חלקים (העמ"ד).

[**(יג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{יג}!)**וַיִּקַּח יוֹסֵף אֶת שְׁנֵיהֶם אֶת אֶפְרַיִם בִּימִינוֹ מִשְּׂמֹאל יִשְׂרָאֵל וְאֶת מְנַשֶּׁה בִשְׂמֹאלוֹ מִימִין יִשְׂרָאֵל** – כי יד ימין היא החשובה, ומנשה הוא הבכור. **וַיַּגֵּשׁ אֵלָיו:[[25]](#footnote-25)**

[**(יד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{יד}!)**וַיִּשְׁלַח יִשְׂרָאֵל אֶת יְמִינוֹ** – יעקב הושיט את יד ימין שלו. **וַיָּשֶׁת** – וישם **עַל רֹאשׁ אֶפְרַיִם** אפילו ש **וְהוּא הַצָּעִיר וְאֶת שְׂמֹאלוֹ עַל רֹאשׁ מְנַשֶּׁה שִׂכֵּל אֶת יָדָיו[[26]](#footnote-26)** - החליף את ידיו (ר"ח באלו מציאות), **כִּי מְנַשֶּׁה הַבְּכוֹר** – אפילו שמנשה הבכור (אבע"ז, ריב"א וחזקוני). ולמה לא החליף את מנשה ואפרים אלא את הידים? כי ס"ס מנשה הבכור ורצה לכבדו (חזקוני, רא"ש, ועיין העמ"ד)

[**(טו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{טו}!)**וַיְבָרֶךְ אֶת יוֹסֵף** – כי בברכת הבנים יבורך האב (רשב"ם). **וַיֹּאמַר הָאֱלֹהִים אֲשֶׁר הִתְהַלְּכוּ אֲבֹתַי לְפָנָיו** – שהלכו בדרכיו (כמו "התהלך לפני והיה תמים") **אַבְרָהָם וְיִצְחָק הָאֱלֹהִים הָרֹעֶה אֹתִי** – שדואג לכל צרכי כרועה צאן. **מֵעוֹדִי** – מאז שאני קיים **עַד הַיּוֹם הַזֶּה** – הזכיר אלוקי אברהם יצחק ויעקב, כמו שאנו מזכירים בתחילת תפילת שמונה עשרה.

[**(טז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{טז}!)**הַמַּלְאָךְ** – צווה את המלאך **הַגֹּאֵל אֹתִי מִכָּל רָע** – שמציל אותי מכל הדברים הרעים. מכאן שהיה היה ליעקב מלאך שגאל אותו מכל הצרות. מלאך הוא שליח של ד' לגאול (עיין חזקוני ומפרשים) **יְבָרֵךְ אֶת הַנְּעָרִים** – בכל הברכות[[27]](#footnote-27) **וְיִקָּרֵא בָהֶם שְׁמִי וְשֵׁם אֲבֹתַי אַבְרָהָם וְיִצְחָק** – יראו עליהם שהם בני האבות, הם יהיו צדיקים כמו האבות. כשיקראו להם הם יגידו אלו בני אברהם יצחק ויעקב. **וְיִדְגּוּ לָרֹב בְּקֶרֶב הָאָרֶץ** – יפרו וירבו כדגים.[[28]](#footnote-28) [למה דווקא כדגים, שלא ישלוט בהם עין הרע].

[**(יז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{יז}!) **וַיַּרְא יוֹסֵף כִּי יָשִׁית אָבִיו יַד יְמִינוֹ עַל רֹאשׁ אֶפְרַיִם וַיֵּרַע בְּעֵינָיו** – ההיפך מ"ויטב בעיניו", לא מצא חן בעיניו, כי הוא חשב שיעקב אבינו התבלבל (רמב"ן). **וַיִּתְמֹךְ יַד אָבִיו** – הוא הרים את יד אביו ותמך בה שלא תיפול, **לְהָסִיר אֹתָהּ מֵעַל רֹאשׁ אֶפְרַיִם עַל רֹאשׁ מְנַשֶּׁה[[29]](#footnote-29)** - יוסף עשה זאת בעדינות, לראות אם אביו מתנגד, וכשראה שמתנגד אמר – "לא כן אבי..." (העמ"ד).

[**(יח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{יח}!)**וַיֹּאמֶר יוֹסֵף אֶל אָבִיו לֹא כֵן אָבִי** – אתה חשבת ששמתי את מנשה בצד שמאל ולכן החלפת, אך לא כן, אני שמתי את מנשה בצד שמאל, ולא היה עליך להחליף. אך להגיד שיעקב טועה, ח"ו (רשב"ם). **כִּי זֶה** – ששמתי בצד ימין הוא **הַבְּכֹר** – יוסף הצביע על מנשה ואמר 'זה'. **שִׂים יְמִינְךָ עַל רֹאשׁוֹ:**

[**(יט)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{יט}!)**וַיְמָאֵן אָבִיו** - ויסרבאביו, הוא לא הסכים. **וַיֹּאמֶר יָדַעְתִּי בְנִי יָדַעְתִּי** – שמנשה בכור. **גַּם הוּא יִהְיֶה לְּעָם** – לשבט גדול. **וְגַם הוּא יִגְדָּל** – יהיה חשוב שיצא ממנו גדעון שיעשה נס על ידו לעם ישראל. **וְאוּלָם** – אבל (אונקלוס) **אָחִיו הַקָּטֹן יִגְדַּל מִמֶּנּוּ** – יהיה יותר חשוב ממנו, ויצא ממנו יהושע שינחיל את הארץ וילמד תורה. **וְזַרְעוֹ** – ושמו של יהושע, שהוא מזרע אפרים. **יִהְיֶה מְלֹא הַגּוֹיִם** – יופץ בכל הגויים, במקרה של שמש בגבעון.

[**(כ)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{כ}!)**וַיְבָרְכֵם בַּיּוֹם הַהוּא לֵאמוֹר בְּךָ יְבָרֵךְ יִשְׂרָאֵל** – כיצד יברכו את ישראל? בך![[30]](#footnote-30) **לֵאמֹר יְשִׂמְךָ אֱלֹהִים כְּאֶפְרַיִם וְכִמְנַשֶּׁה[[31]](#footnote-31)** – יעקב מברך את מנשה ואפרים שהם יהיו כל כך צדיקים, שכל מי שירצה לברך את בניו שיהיו צדיקים יאמר – "ישימך..." [את הבנות מברכים 'כאמהות' ואת הבנים לא 'כאבות' אלא כאפרים וכמנשה.] **וַיָּשֶׂם אֶת אֶפְרַיִם לִפְנֵי מְנַשֶּׁה** – שיהיה קודם לו בכל דבר, לדוגמא – בהליכה במדבר ובקרבנות הנשיאים.[[32]](#footnote-32)

[**(כא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{כא}!)**וַיֹּאמֶר יִשְׂרָאֵל אֶל יוֹסֵף הִנֵּה אָנֹכִי מֵת** – עוד מעט. ושמא תחשבו שמה שד' אמר "אני אעלה איתך מצרימה", זה רק עד שאני אמות, ואח"כ לא תשרה השכינה בינכם, אין זה כך (ע"פ אוה"ח) - **וְהָיָה אֱלֹהִים עִמָּכֶם** – בכל גלות מצרים. **וְהֵשִׁיב אֶתְכֶם אֶל אֶרֶץ אֲבֹתֵיכֶם:**

[**(כב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מח-{כב}!)**וַאֲנִי נָתַתִּי לְךָ** – בארץ ישראל **שְׁכֶם אַחַד** – חלק אחד. **עַל אַחֶיךָ** – יותר מאחיך, שהרי קיבל אחד למנשה ואחד לאפרים. **אֲשֶׁר לָקַחְתִּי** – את ארץ ישראל **מִיַּד הָאֱמֹרִי** – עשיו, שמתנהג כמו האמוריים, שהם מזרע כנען. **בְּחַרְבִּי וּבְקַשְׁתִּי** – בתחבולות. אך בתחבולות של יהודים, מה זה? ראינו באונקלוס – "בצלותי ובבעותי"[[33]](#footnote-33), ע"י התפילות שלי, וגם החכמה שלי, במכירת נזיד העדשים ובלקיחת ברכות יצחק[[34]](#footnote-34).

[**(א)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{א}!)**וַיִּקְרָא יַעֲקֹב אֶל בָּנָיו וַיֹּאמֶר הֵאָסְפוּ** – כאיש אחד בלב אחד (מדרש חפץ). **וְאַגִּידָה לָכֶם אֵת אֲשֶׁר יִקְרָא אֶתְכֶם בְּאַחֲרִית הַיָּמִים** – בימים האחרונים, זה ימינו אנו – מתי יבוא משיח, מתי יבנה בית המקדש וכו' (ע"פ הרמב"ן). [ואז פתאום מרגיש יעקב שנעלמו ממנו הדברים. חשש יעקב אולי אחד הבנים אינו מתאים לשמוע, אולי יש פה בן פסול, כמו שמיצחק יצא עשיו. אמרו לו בניו: "שמע ישראל (יעקב), ד' אלוקינו ד' אחד", כשם בליבך הוא אחד כך בליבנו אינו אלא אחד, ואיננו מאמינים בפסלים ח"ו! יעקב שמח מאוד ואמר: "ברוך שם...".]

[**(ב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ב}!)**הִקָּבְצוּ** – תתאספו. **וְשִׁמְעוּ בְּנֵי יַעֲקֹב וְשִׁמְעוּ אֶל יִשְׂרָאֵל אֲבִיכֶם** – יעקב אבינו קולט כל אחד מבניו בדיוק מה התכונה שמתאימה לו ולכל הדורות שאחריו, ומברך כל אחד מילדיו בברכה שבדיוק מתאימה לו ולכל זרעו. הדגשנו כבר בעבר כמה יעקב מכוון בכל ברכה, כמה הוא מרוכז [סיפרתי על יבלטו"א הר'יב'ה מאמשינוב שסיפרתי לו על בחורה שביטלה אירוסין והוא כל כך היה בצער על זה ובמשך דקה שלמה הוא עמד בריכוז רב ונאנח מידי פעם, ורק אחרי דקה בה השתתף בצערה הוא נתן את עצתו וברכתו. ועל הרב עובדיה יוסף זצוק"ל].

**התמקדנו הרבה בביאור מילות הברכות ואף כתבנו את הפירוש על הלוח בצמוד למילות הפסוק. אשר על כן יש כאן פעמיים את ברכות יעקב, בתחילה עם הביאור ה'מילולי' ואח"כ עם תוספת הרחבות[[35]](#footnote-35).**

[**(ג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ג}!)**רְאוּבֵן בְּכֹרִי אַתָּה כֹּחִי וְרֵאשִׁית אוֹנִי** – אתה הכח הראשון שלי. **יֶתֶר שְׂאֵת וְיֶתֶר עָז** – היה מגיע לך הכהונה והמלכות.

[**(ד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ד}!)**פַּחַז כַּמַּיִם** – בגלל הפזיזות שלך. **אַל תּוֹתַר** – אל תקבל את היתרונות. **כִּי עָלִיתָ מִשְׁכְּבֵי אָבִיךָ** – בגלל שלקחת את המיטה של אביך. **אָז חִלַּלְתָּ יְצוּעִי עָלָה** – ובזה חיללת את השכינה.

[**(ה)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ה}!)**שִׁמְעוֹן וְלֵוִי אַחִים** – תמיד ביחד. **כְּלֵי חָמָס מְכֵרֹתֵיהֶם** – כלי המלחמה שלהם גזולים מעשיו.

[**(ו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ו}!)**בְּסֹדָם אַל תָּבֹא נַפְשִׁי** – שלא יזכר שמי אצל זמרי בן סלוא. **בִּקְהָלָם אַל תֵּחַד כְּבֹדִי** – וגם לא אצל קורח. **כִּי בְאַפָּם** **הָרְגוּ אִישׁ** – בכעס שלהם הרגו את שכם. **וּבִרְצֹנָם עִקְּרוּ שׁוֹר** – והם רצו לעקור את יוסף.

[**(ז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ז}!)**אָרוּר אַפָּם** – מקולל הכעס שלהם **כִּי עָז** – כי הוא חזק. **וְעֶבְרָתָם כִּי קָשָׁתָה** – וכעסם כי הוא חזק. **אֲחַלְּקֵם בְּיַעֲקֹב וַאֲפִיצֵם בְּיִשְׂרָאֵל** – אחלק אותם בארץ ישראל.

[**(ח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ח}!)**יְהוּדָה אַתָּה יוֹדוּךָ אַחֶיךָ** – ימנו אותך למלך. **יָדְךָ בְּעֹרֶף אֹיְבֶיךָ** – תכה את אויבך בעורף. **יִשְׁתַּחֲוּוּ לְךָ בְּנֵי אָבִיךָ** – כל האחים שלך ישתחוו לך.

[**(ט)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ט}!)**גּוּר אַרְיֵה יְהוּדָה** – יצא מיהודה דוד המלך שהיה גור ואח"כ אריה. **מִטֶּרֶף בְּנִי עָלִיתָ** – ניצלת מהחשד שרצית להרוג את יוסף. **כָּרַע רָבַץ כְּאַרְיֵה** – יהודה יושב כמו אריה **וּכְלָבִיא מִי יְקִימֶנּוּ** – מי יעיז להקים אותו.

[**(י)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{י}!)**לֹא יָסוּר שֵׁבֶט מִיהוּדָה** – לא יפסק השלטון מיהודה. **וּמְחֹקֵק מִבֵּין רַגְלָיו** – ולא יפסקו הסנהדרין מצאצאי יהודה. **עַד כִּי יָבֹא שִׁילוֹ** – עד ביאת המשיח. **וְלוֹ יִקְּהַת עַמִּים** – ולמלך המשיח יתאספו כל העמים.

[**(יא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יא}!)**אֹסְרִי לַגֶּפֶן עִירוֹ** – יקשור לגפן עַיִר. **וְלַשֹּׂרֵקָה** **בְּנִי אֲתֹנוֹ** – - ולזמורה יקשור את בן האתון. **כִּבֵּס בַּיַּיִן לְבֻשׁוֹ** – יכבס בגדיו ביין. **וּבְדַם עֲנָבִים סוּתוֹ** – ובמיץ הענבים יכבס בגדו.

[**(יב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יב}!)**חַכְלִילִי עֵינַיִם מִיָּיִן** – העיניים יהיו אדומות מרוב יין. **וּלְבֶן שִׁנַּיִם מֵחָלָב** – והשיניים לבנות מחלב, מרוב מרעה.

[**(יג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יג}!)**זְבוּלֻן לְחוֹף יַמִּים יִשְׁכֹּן** – יגור ליד החוף**. וְהוּא לְחוֹף אֳנִיּוֹת** – והוא יגור ליד חוף עמוק של אוניות**. וְיַרְכָתוֹ עַל צִידֹן** – הגבול שלו יגיע עד צידון.

[**(יד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יד}!)**יִשָּׂשכָר חֲמֹר גָּרֶם** – לומד כמו חמור חזק. **רֹבֵץ בֵּין הַמִּשְׁפְּתָיִם** – שישן בלילה בשטח.

[**(טו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{טו}!)**וַיַּרְא מְנֻחָה כִּי טוֹב** – יששכר רואה שהארץ טובה. **וְאֶת הָאָרֶץ כִּי נָעֵמָה** – ומוציאה פירות נעימים. **וַיֵּט שִׁכְמוֹ לִסְבֹּל** – אז הוא מחליט להתאמץ בלימוד תורה. **וַיְהִי לְמַס עֹבֵד** – וללמד את כל עם ישראל.

[**(טז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{טז}!)**דָּן יָדִין עַמּוֹ** – מדן יצא שמשון שידון את האוייבים של עמו. **כְּאַחַד שִׁבְטֵי יִשְׂרָאֵל** – והוא ישפוט כמו דוד.

[**(יז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יז}!)**יְהִי דָן נָחָשׁ עֲלֵי דֶרֶךְ שְׁפִיפֹן עֲלֵי אֹרַח** – שמשון יהיה כמו נחש על הדרך. **הַנֹּשֵׁךְ עִקְּבֵי סוּס וַיִּפֹּל רֹכְבוֹ אָחוֹר** – שמפיל את הרוכב בלי לגעת בו.

[**(יח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יח}!)**לִישׁוּעָתְךָ קִוִּיתִי ה' -** לישועה שלך אני מקווה ומצפה.

[**(יט)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יט}!) **גָּד גְּדוּד יְגוּדֶנּוּ** – מגד יצאו קבוצות של צבא. **וְהוּא יָגֻד עָקֵב** – והגדוד כולו יחזור בשלום.

[**(כ)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כ}!)**מֵאָשֵׁר שְׁמֵנָה לַחְמוֹ** – המאכל של אשר יהיה מלא שמן. **וְהוּא יִתֵּן מַעֲדַנֵּי מֶלֶךְ** –ויהיו לו מעדנים שמתאימים למלך.

[**(כא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כא}!)**נַפְתָּלִי אַיָּלָה שְׁלֻחָה** – ארצו של נפתלי תוציא פירות במהרה. **הַנֹּתֵן אִמְרֵי שָׁפֶר** – ועל הפירות המשובחים שלו יודו לד'.

[**(כב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כב}!)**בֵּן פֹּרָת יוֹסֵף** – יוסף בעל חן. **בֵּן פֹּרָת עֲלֵי עָיִן** – מוצא חן בעיני כל הרואה אותו. **בָּנוֹת** – בנות מצרים. **צָעֲדָה עֲלֵי שׁוּר** – צעדו על החומה לראות את יוסף.

[**(כג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כג}!)**וַיְמָרֲרֻהוּ וָרֹבּוּ** – אחיו מררו את חייו, ורבו איתו. **וַיִּשְׂטְמֻהוּ בַּעֲלֵי חִצִּים** – וישנאו אותו בעלי לשון הרע.

[**(כד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כד}!)**וַתֵּשֶׁב בְּאֵיתָן קַשְׁתּוֹ** – אך הוא התגבר וישב במקום חזק. **וַיָּפֹזּוּ זְרֹעֵי יָדָיו** – על זרועות ידיו היו צמידים מזהב. **מִידֵי אֲבִיר יַעֲקֹב** – מידיו של ד' שהוא החוזק של יעקב. **מִשָּׁם רֹעֶה אֶבֶן יִשְׂרָאֵל** – מהמקום החזק הזה הוא מלך על ישראל.

[**(כה)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כה}!)**מֵאֵל אָבִיךָ** - לכל זה הגעת בזכות ד'. **וְיַעְזְרֶךָּ** - והוא יעזור לך. **וְאֵת שַׁדַּי** – אתה עם ד'. **וִיבָרְכֶךָּ** - והוא יברך אותך. **בִּרְכֹת שָׁמַיִם מֵעָל** – טל ומטר. **בִּרְכֹת תְּהוֹם רֹבֶצֶת תָּחַת** – מעיינות שבאים מהתהום. **בִּרְכֹת שָׁדַיִם וָרָחַם** – הנשים ילדו ילדים ויהיה להם הרבה חלב.

[**(כו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כו}!)**בִּרְכֹת אָבִיךָ** – הברכות שד' ברך אותי. **גָּבְרוּ עַל בִּרְכֹת הוֹרַי** – הם יותר מהברכות שברך את אבותי. **עַד תַּאֲוַת גִּבְעֹת עוֹלָם** – כי התברכתי שהארץ תהיה עד סוף העולם. **תִּהְיֶין לְרֹאשׁ יוֹסֵף** – ברכות אלו יהיו ליוסף. **וּלְקָדְקֹד נְזִיר אֶחָיו** – ולראש של יוסף שפרש מאחיו.

[**(כז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כז}!) **בִּנְיָמִין זְאֵב יִטְרָף** – רמז על שאול שניצח במלחמות. **בַּבֹּקֶר יֹאכַל עַד** – בתחילת המלכות שאול יאכל את כל השלל. **וְלָעֶרֶב יְחַלֵּק שָׁלָל** – ובגלות – בימי מרדכי ואסתר – יחלק שלל.

------------------------------

[**(ג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ג}!)**רְאוּבֵן בְּכֹרִי אַתָּה כֹּחִי וְרֵאשִׁית אוֹנִי** – הכח הראשון שלי, אתה נולדת ראשון. **יֶתֶר שְׂאֵת** – ומגיע לך יתרון הכהונה (נשיאת כפים). **וְיֶתֶר עָז** – יתרון המלכות**.** כי הבכור צריך להיות כהן ומלך.

[**(ד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ד}!)**פַּחַז כַּמַּיִם** – בגלל המהירות כמו מים. **אַל תּוֹתַר** – אתה לא תקבל את היתרונות. **כִּי עָלִיתָ מִשְׁכְּבֵי אָבִיךָ** – כי לקחת את המיטה של אביך. (ראובן סבר שמן הראוי שיעקב יהיה עם לאה יותר מאשר עם בלהה ולכן העביר את המיטה). **אָז חִלַּלְתָּ יְצוּעִי עָלָה** – בזה חיללת את מה שעולה על מיטתי (השכינה). המיטה של יעקב קדושה מאוד, כשראובן משנה את המיטה הוא מתייחס אליה כאילו זה מיטה של חול ולא מיטה קדושה.

יעקב אבינו שאוהב מאוד את ראובן רוצה לתקן את החטא שלו, ולכן הוא מדבר איתן על הדבר הזה. זה לא שהוא לא בירך את ראובן, הוא בירך אותו אח"כ יחד עם כולם כמו שנלמד אח"כ. [לעומת זאת בשאר האחים הוא לא מצא שום חטא שהוא צריך לתקן אצלם].

[**(ה)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ה}!)**שִׁמְעוֹן וְלֵוִי אַחִים** – שותפים וקרובים. כל השבטים היו אחים אחד של השני, אך הם היו 'אחים' באופן מיוחד. **כְּלֵי חָמָס** – כלים גזולים (מעשיו). **מְכֵרֹתֵיהֶם** – כלי המלחמה שלהם. השימוש המופרז שלהם בכלי מלחמהאינו מתאים לבני ישראל.

[**(ו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ו}!)**בְּסֹדָם** – בהתכנסותם **אַל תָּבֹא נַפְשִׁי** – לא יזכר שמי (אצל זמרי בן סלוא שהיה נשיא בית אב לשמעוני (סיפרנו)) **בִּקְהָלָם** – בהתאספותם **אַל תֵּחַד כְּבֹדִי** – לא יתייחד שמי (אצל קורח – ויקח קורח בן יצהר בן קהת בין לוי). **כִּי[[36]](#footnote-36) בְאַפָּם** – על זה שבכעסם. **הָרְגוּ אִישׁ** – הרגו את שכם. **וּבִרְצֹנָם עִקְּרוּ שׁוֹר** – והם רצו לעקור את יוסף שנקרא שור (כמו שבירך משה את יוסף – "בכור שורו הדר לו").

[**(ז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ז}!)**אָרוּר אַפָּם** – מקולל הכעס שלהם. יעקב לא מקלל אותם ח"ו, אלא הוא רוצה לתקן אותם, ולכן הוא מקלל את המידה השלילית שלהם. **כִּי עָז** – כי הוא חזק מידי. **וְעֶבְרָתָם כִּי קָשָׁתָה** – וכעסם כי הוא חזק. מה הפתרון? **אֲחַלְּקֵם בְּיַעֲקֹב** – אחלק אותם בארץ ישראל. **וַאֲפִיצֵם בְּיִשְׂרָאֵל** – כנ"ל.הערים של שמעון מפוזרות בין ערי יהודה[[37]](#footnote-37), לוי נמצא בכל ערי הארץ – יש לו 48 ערים (יבי"ע, אבע"ז, רבנו בחיי). וכל הכעס יהיה במינון נמוך, בצורה טובה וראויה (מלבי"ם, כלי יקר, העמ"ד).

[**(ח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ח}!)**יְהוּדָה** – שמע יהודה מה שיעקב מוכיח את אחיו וחשש שיוכיח גם אותו על תמר. התבייש והלך לאחוריו. אמר לו יעקב: **אַתָּה יוֹדוּךָ אַחֶיךָ** – ימנו אותך למלך, חזקוני [יהודוך מלשון הוד מלכות, בראשית רבה, רשב"ם.**] יָדְךָ בְּעֹרֶף אֹיְבֶיךָ** – תנצח את אויבך, הם יברחו ותכה אותם בעורף. **יִשְׁתַּחֲוּוּ לְךָ בְּנֵי אָבִיךָ** – ולא אמך (כמו אצל יצחק), כדי לכלול את כל האחים. בכך תהיה השליט בעם שלך, וגם שולט על האומות האחרות (העמ"ד)

[**(ט)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ט}!)**גּוּר אַרְיֵה יְהוּדָה** – יצא מיהודה דוד המלך, שבתקופת שאול היה כמו גור (שגם כששאול היה המלך דוד היה המוציא והמביא של עם ישראל, שמואל ב' ה':ב'), וכשנהיה למלך היה כמו אריה. **מִטֶּרֶף בְּנִי** – מהחשד שחשדתי שהרגת את יוסף (עליו נאמר "טרוף טרף"). **עָלִיתָ** – הסתלקת, ניצלת, כי כשאמרת "מה בצע כי נהרגינו", התברר שניסית להצילו. **כָּרַע רָבַץ** – ישב שכב. **כְּאַרְיֵה וּכְלָבִיא** – כמו אריה וכמו לביאה. **מִי יְקִימֶנּוּ** – מי יעיז להקים אותו. האריה לא צריך אפילו לאיים, הוא יכול לשכב בנחת ויפחדו ממנו – בתקופת שלמה המלך, שהיו איש תחת גפנו ותחת תאנתו.

[**(י)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{י}!)**לֹא יָסוּר שֵׁבֶט מִיהוּדָה** – הנשיאים משבט יהודה (מכים בשבט[[38]](#footnote-38)), וגם בגלות שאין מלוכה ראשי הערים היו מיהודה. **וּמְחֹקֵק מִבֵּין רַגְלָיו** – לא יסורו תלמידי החכמים[[39]](#footnote-39). **עַד כִּי יָבֹא שִׁילוֹ** – המשיח [יבא שילה בגימ' משיח]. **וְלוֹ יִקְּהַת עַמִּים** – ולמלך המשיח יתאספו כל העמים.

[**(יא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יא}!)**אֹסְרִי לַגֶּפֶן עִירוֹ** – מכאן מתחילה ברכת הארץ: יקשור בשביל[[40]](#footnote-40) הגפן עַיִר שהוא חמור צעיר, הגפן תהיה מלאה בכל כך הרבה ענבים שעיר יוכל לסחוב ענף גפן אחד בלבד. **וְלַשֹּׂרֵקָה**  - ובשביל זמורה, ענף גפן **בְּנִי אֲתֹנוֹ** – יקשור את בן האתון. **כִּבֵּס בַּיַּיִן לְבֻשׁוֹ** – יהיה לו כ"כ הרבה יין כמו מים, שיכול היה לכבס בגדיו ביין במקום במים (לא שבאמת כיבסו). **וּבְדַם עֲנָבִים סוּתוֹ** – ובמיץ הענבים יכבס בגדו.

[**(יב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יב}!)**חַכְלִילִי עֵינַיִם מִיָּיִן** – העיניים יהיו אדומות משתיה מרובה של יין, שמגיעה משפע היין שיהיה בארץ יהודה. **וּלְבֶן שִׁנַּיִם מֵחָלָב** – והשיניים יהיו לבנות מחלב, משפע החלב שיהיה לבהמות, כיוון שיהיה להם מרעה רב.

[**(יג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יג}!)**זְבוּלֻן לְחוֹף יַמִּים יִשְׁכֹּן** – יגור ליד החוף. **וְהוּא –** וזבולון יגור **לְחוֹף** – ליד חוף **אֳנִיּוֹת** – חוף עמוק, נמל, מתאים לעגינת אוניות (רשב"א[[41]](#footnote-41)). **וְיַרְכָתוֹ –** סוף הגבול **עַל צִידֹן** – הגבול שלו יגיע עד צידון, לנחלת אשר. שם בצידון יש סחורה רבה (רד"ק, רשב"ם).

ברכת זבולון היא ברכה שיהיה סוחר. יכול להיות שזבולון עצמו לא עסק במסחר אלא כל הזמן למד תורה, אך יעקב הצליח לראות על זבולון שמתאים לבניו לעסוק במסחר. דיברנו על זה שלא יכול להיות שכל עם ישראל ילמד, כי צריך בגדים ואוכל וכו'. ישנו שבט מיוחד ללימוד תורה – שבט לוי, ובנוסף מכל שבט יש כאלו שלומדים תורה. אך כל השאר עובדים וקובעים עיתים לתורה.

[**(יד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יד}!)**יִשָּׂשכָר חֲמֹר גָּרֶם** – חמור חזק, עם עצמות חזקות. **רֹבֵץ בֵּין הַמִּשְׁפְּתָיִם** – ישן בלילה בין הערים, בשטח, לקראת המשך מלאכתו. אין לחמור בית מיוחד לישון, הוא בא לעבוד. כך ת"ח מכתתים רגליהם מעיר לעיר ללמוד ואינם לנים בבתיהם (משכיל לדוד).

[**(טו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{טו}!)**וַיַּרְא מְנֻחָה כִּי טוֹב** – יששכר רואה את הארץ (מקום שמונחים ונמצאים בו) שהיא טובה. **וְאֶת הָאָרֶץ כִּי נָעֵמָה** – מוציאה פירות נעימים וטובים, והוא רואה שאין לו הרבה מה לעבוד ולכן... (רש"י כפשוטו) **וַיֵּט שִׁכְמוֹ לִסְבֹּל** – הוא מוריד את כתיפו על מנת לסחוב [הדגשנו שלסבול זה לא סבל, אלא כמו סַבָּל. סוחב]. יששכר סוחב עליו את המאמץ של לימוד בלי לאכול מספיק ובלי לישון מספיק, כמה שיותר ללמוד תורה. **וַיְהִי לְמַס עֹבֵד** – והוא נהיה כמו עבד של עם ישראל, שהוא מלמד אותם הרבה תורה. דיברנו על 'עמל תורה', וכמה מתוק זה לעמול ולהתאמץ.[[42]](#footnote-42) [הזכרנו את המדרש על ההסכם בין יששכר וזבולון, שמסיבה זו זכה זבולון להיות לפני יששכר, כי בזכותו יכול יששכר ללמוד, רבינו בחיי].

[**(טז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{טז}!)**דָּן יָדִין עַמּוֹ** – ממנו יצא שמשון שישפוט את האויבים שנלחמים נגד עמו, ויעניש אותם. סיפרנו קצת על שמשון הגיבור. **כְּאַחַד שִׁבְטֵי יִשְׂרָאֵל** – והוא יעשה זאת כמו המיוחד שבשבטי ישראל – יהודה (כמו שדוד נלחם בגוליית בפלישתי כן יעשה שמשון, הרא"ם).

[**(יז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יז}!)**יְהִי דָן נָחָשׁ** - שמשון פעל יחידי בדומה לנחש שמנצח גדולים ממנו. **עֲלֵי דֶרֶךְ שְׁפִיפֹן עֲלֵי אֹרַח** – שמשון יהיה כמו נחש על הדרך [הזכרנו את המושג "מילים נרדפות". 'שפיפון' מלשון 'הוא ישופך ראש'] **הַנֹּשֵׁךְ עִקְּבֵי סוּס וַיִּפֹּל רֹכְבוֹ אָחוֹר** – שכשהנחש מכיש את הסוס בעקבו הסוס נבהל וקופץ לאחור, ואז רוכבו נופל, ובכך פוגע באדם אף בלי לגעת בו. כך עשה שמשון בהפילו את הבניין עליו היו 3000 איש. [הרחבנו בסיפור זה].

[**(יח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יח}!)**לִישׁוּעָתְךָ קִוִּיתִי ה'** – לישועה שלך (שתציל אותי) אני מקווה ומצפה. כך התפלל שמשון אחרי שכוחו נחלש וביקש שד' ייתן לו עוד פעם אחת אחרונה לנקום בפלישתים. יעקב כבר עכשיו חוזה את הדבר הזה ומזכיר את תפילתו של שמשון[[43]](#footnote-43).

כבר לפני שהתחלנו ללמוד את הברכות שיעקב ברך את יוסף, נזכרנו בייחסו המיוחד של יעקב ליוסף ונתינת החלק הכפול בארץ לבני יוסף. א"כ מתבקש הדבר שהברכות ליוסף יהיו מיוחדות מכל בן. ואכן זכה יוסף לברכות שד' ברך את האבות: "תהיין לראש יוסף...".

[**(יט)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יט}!) **גָּד גְּדוּד יְגוּדֶנּוּ** – גדודים של צבא ילכו מגד קבוצות קבוצות [בתקופת יהושע, שיצאו חלוצים לכבוש את הארץ] **וְהוּא יָגֻד עָקֵב** – והגדוד יחזורבאותה דרך בה הלך (יחזור על עקיביו) בשלמות [שלא ימות אף אחד במלחמות].

[**(כ)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כ}!)**מֵאָשֵׁר שְׁמֵנָה לַחְמוֹ** – המאכל (לחם הכוונה לאוכל) שיבוא מאשר יהיה מלא שמן [כי יהיה לו אדמה מלאת זיתים משובחים]. **וְהוּא יִתֵּן מַעֲדַנֵּי מֶלֶךְ** – יהיו לו מעדנים משובחים שמתאים לתת אותם למלך. וכך בירך את אשר משה רבינו "וטובל בשמן רגלו".[[44]](#footnote-44) הכלי יקר אומר שממנו הביאו שמן לבית המקדש.

[**(כא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כא}!)**נַפְתָּלִי אַיָּלָה שְׁלֻחָה** – ארצו של נפתלי תוציא פירות במהרה, כמו הריצה של האיילה. **הַנֹּתֵן אִמְרֵי שָׁפֶר** – ועל הפירות שלו יגידו דיבורים יפים, כלומר שיברכו את ד' על הפירות הכל כך משובחים.

[**(כב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כב}!)**בֵּן פֹּרָת יוֹסֵף** – יוסף בעל חן. **בֵּן פֹּרָת עֲלֵי עָיִן** – מוצא חן בעיני כל הרואה אותו. **בָּנוֹת** – בנות מצרים. **צָעֲדָה עֲלֵי שׁוּר** – צעדו על החומה (שור מלשון שורה), כל אחת מהן צעדה לראות את יוסף, כי היה לו חן מיוחד. [הזכרנו שהיו שזרקו עליו תכשיטים מזהב ע"מ שיסתכל עליהם, ולא הסתכל].

[**(כג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כג}!)**וַיְמָרֲרֻהוּ וָרֹבּוּ** – אחיו מררו את חייו, ורבו איתו[[45]](#footnote-45) [[46]](#footnote-46). **וַיִּשְׂטְמֻהוּ בַּעֲלֵי חִצִּים** – וישנאו אותו בעלי לשון הרע [הסברנו את הקשר בין לשוה"ר לחץ].

[**(כד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כד}!)**וַתֵּשֶׁב בְּאֵיתָן קַשְׁתּוֹ** – אך הוא התגבר וישב במקום חזק. [קשתו – גם לשון חוזק]. **וַיָּפֹזּוּ זְרֹעֵי יָדָיו** – על ידיו הייתה טבעת זהב שהביא פרעה[[47]](#footnote-47). זה מבטא לאיזה דרגה גבוהה הוא הגיע. (ויפוזו – פז, כמו "הנחמדים מזהב ומפז רב"). **מִידֵי אֲבִיר יַעֲקֹב** – וכ"ז נהיה לו מידיו של ד' שהוא החוזק של יעקב. **מִשָּׁם** – מאז (רש"י כפשוטו) **רֹעֶה אֶבֶן יִשְׂרָאֵל** – מאז הוא פירנס את יעקב ובניו שהפ העיקר של עם ישראל (אבן במשמעות של הדבר העיקרי).

[**(כה)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כה}!)**מֵאֵל אָבִיךָ וְיַעְזְרֶךָּ**  - לכל זה הגעת בזכות ד', והוא יעזור לך. **וְאֵת שַׁדַּי וִיבָרְכֶךָּ** – אתה עם ד' (הולך בדרכיו) והוא יברך אותך. **בִּרְכֹת שָׁמַיִם מֵעָל** – טל ומטר. **בִּרְכֹת תְּהוֹם רֹבֶצֶת תָּחַת** – מעיינות שבאים מהתהום, שרובץ מתחת לאדמה. **בִּרְכֹת שָׁדַיִם וָרָחַם** – לנשים יהיה הרבה חלב[[48]](#footnote-48), ויוולדו הרבה ילדים ברחם האם.

[**(כו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כו}!)**בִּרְכֹת אָבִיךָ** – הברכות שד' ברך אותי. **גָּבְרוּ עַל בִּרְכֹת הוֹרַי** – הם יותר מהברכות שברך את אבותי. **עַד תַּאֲוַת גִּבְעֹת עוֹלָם** – כי התברכתי שהארץ תהיה עד סוף הגבעות של העולם ("ופרצת"), כלומר שהיא תתרחב עוד ועוד בלי גבול (לענ"ד). **תִּהְיֶין לְרֹאשׁ יוֹסֵף** – ברכות אלו יהיו ליוסף. **וּלְקָדְקֹד נְזִיר אֶחָיו** – ולראש של יוסף, שהוא היה פרוש מאחיו 22 שנה.**[[49]](#footnote-49)**

[**(כז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כז}!) **בִּנְיָמִין זְאֵב יִטְרָף** – בנימין נמשל לזאב שטורף. רמז על שאול שניצח במלחמות. **בַּבֹּקֶר יֹאכַל עַד** – בתחילת המלכות – זה שאול – יאכל את כל השלל. **וְלָעֶרֶב יְחַלֵּק שָׁלָל** – ולאחר תום המלכות, בגלות – בימי מרדכי ואסתר – יחלק שלל.

[**(כח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כח}!)**כָּל אֵלֶּה שִׁבְטֵי יִשְׂרָאֵל שְׁנֵים עָשָׂר – תלמיד מתוק שאל: והרי יש גם את מנשה ואפרים? תלמידים ענו: הם היו שבטים רק לעניין הירושה. וכך כותב כאן הספורנו. וְזֹאת אֲשֶׁר דִּבֶּר לָהֶם אֲבִיהֶם** – מה שסיפרנו, זה מה שאמר להם, ובנוסף: **וַיְבָרֶךְ אוֹתָם** – ברך את כולם (גם את ראובן, שמעון ולוי). **אִישׁ אֲשֶׁר כְּבִרְכָתוֹ בֵּרַךְ אֹתָם**– כל אחד התברך במה שעתיד להיות לו. "ברך אותם" ולא 'אותו' – כי לכל אחד היה גם את הברכות של כולם. את כולם בירך ב: פירות משובחים, שפיטה, מסחר, תורה, ילדים, נצחון האויבים וכו' אלא שכל אחד התייחד במשהו מסוים. ובזה מתברר שגם ראושן שמעון ולוי התברכו[[50]](#footnote-50).

[**(כט)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כט}!)**וַיְצַו אוֹתָם וַיֹּאמֶר אֲלֵהֶם אֲנִי נֶאֱסָף אֶל עַמִּי** – מת, מצטרף ונכנס להיות יחד עם כל המתים. **קִבְרוּ אֹתִי אֶל אֲבֹתָי** – עם אבותי. **אֶל הַמְּעָרָה** – במערה **אֲשֶׁר בִּשְׂדֵה עֶפְרוֹן הַחִתִּי:**

[**(ל)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ל}!)**בַּמְּעָרָה אֲשֶׁר בִּשְׂדֵה הַמַּכְפֵּלָה אֲשֶׁר עַל פְּנֵי מַמְרֵא** – בשטח של ממרא. **בְּאֶרֶץ כְּנָעַן אֲשֶׁר קָנָה אַבְרָהָם אֶת הַשָּׂדֶה מֵאֵת עֶפְרֹן הַחִתִּי לַאֲחֻזַּת קָבֶר:**

[**(לא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{לא}!)**שָׁמָּה קָבְרוּ אֶת אַבְרָהָם וְאֵת שָׂרָה אִשְׁתּוֹ שָׁמָּה קָבְרוּ אֶת יִצְחָק וְאֵת רִבְקָה אִשְׁתּוֹ וְשָׁמָּה קָבַרְתִּי אֶת לֵאָה** – בא להראות את חשיבותה של מערת המכפלה. (רמב"ן. בנוסף יעקב חשש שיאמרו להם לא לקבור לכן אומר – אברהם קנה, מאיש חשוב, בשביל קבר, בפני כולם)**.**

[**(לב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{לב}!)**מִקְנֵה הַשָּׂדֶה וְהַמְּעָרָה אֲשֶׁר בּוֹ** – השדה ומה שבו. **מֵאֵת בְּנֵי חֵת:**

[**(לג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{לג}!)**וַיְכַל יַעֲקֹב** – ויסיים יעקב. **לְצַוֹּת אֶת בָּנָיו** – שיקברוהו במערת המכפלה. **וַיֶּאֱסֹף רַגְלָיו אֶל הַמִּטָּה** – ויכנס רגליו למיטה (עד כה התאמץ מאוד ע"מ לברכם)**. וַיִּגְוַע** – וימות. **וַיֵּאָסֶף אֶל עַמָּיו.**

[**(א)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{א}!)**וַיִּפֹּל יוֹסֵף עַל פְּנֵי אָבִיו** – על הפנים של אביו, אחר פטירתו. **וַיֵּבְךְּ עָלָיו וַיִּשַּׁק לוֹ**– גם כל האחים בכו על יעקב, אך יוסף במיוחד (כי הוא אחראי על קבורתו, וגם כי היתה ליעקב אהבה מיוחדת ליוסף), ע"פ העמ"ד[[51]](#footnote-51).

[**(ב)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{ב}!)**וַיְצַו יוֹסֵף אֶת עֲבָדָיו אֶת הָרֹפְאִים לַחֲנֹט אֶת אָבִיו** – לסוך את גופו בבשמים במטרה לשמור את גופו, ע"מ שישאר עד שיגיעו לא"י. [דיברנו שכל עניין החניטה הוא מתאים למצרים שלא מאמינים בהשארות הנשמה. וכן הזכרנו שיש צדיקים שגופם נשאר ולא מתבלה][[52]](#footnote-52). **וַיַּחַנְטוּ הָרֹפְאִים אֶת יִשְׂרָאֵל** - אחר שהסברנו שלא מתאים לנו החנטה שאלנו, אם כן למה לחנוט? ילדים תירצו: זה כבוד ליעקב שעושים לו משהו שהוא חשוב בעיני המצרים. ב. כיוון שצריך ללכת דרך ארוכה לא רצו שהגוף ירקב. ג. אומר האוה"ח – ודאי שהגוף לא היה נרקב[[53]](#footnote-53), ואז היו המצרים מאלילים את יעקב.

[**(ג)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{ג}!)**וַיִּמְלְאוּ לוֹ אַרְבָּעִים יוֹם כִּי כֵּן יִמְלְאוּ יְמֵי הַחֲנֻטִים** – זה הזמן בדרך כלל שחונטים. **וַיִּבְכּוּ אֹתוֹ מִצְרַיִם שִׁבְעִים יוֹם**– כולל 40 הימים של החניטה. אומר החזקוני שכל יום היה צאצא אחר מה70 שבכה ואולי אף הספיד.

[**(ד)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{ד}!)**וַיַּעַבְרוּ יְמֵי בְכִיתוֹ וַיְדַבֵּר יוֹסֵף אֶל בֵּית פַּרְעֹה לֵאמֹר** – ולא דיבר עם פרעה בעצמו, כי היה אבל, ואין לאבל להיכנס לבית המלך בלבוש שק (ספורנו) [דיברנו על אונן]. **אִם נָא** – בבקשה אם **מָצָאתִי חֵן בְּעֵינֵיכֶם דַּבְּרוּ נָא** – דברו עכשיו, יוסף ממהר לעשות רצון אביו. **בְּאָזְנֵי פַרְעֹה לֵאמֹר:**

[**(ה)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{ה}!)**אָבִי הִשְׁבִּיעַנִי** – ואם כן מוכרח אני לעשות כן [על אף שהעדרו של יוסף עלול לפגוע מאוד במצרים, חזקוני]. **לֵאמֹר הִנֵּה אָנֹכִי מֵת** – אני עומד למות, ואז.. **בְּקִבְרִי אֲשֶׁר כָּרִיתִי לִי** – אשר חפרתי. וזה עוד סיבה למה ללכת לקבור את יעקב בא"י – שהרי כבר הכין לו שם קבר. **בְּאֶרֶץ כְּנַעַן שָׁמָּה תִּקְבְּרֵנִי** – מוסיף יוסף: **וְעַתָּה אֶעֱלֶה נָּא וְאֶקְבְּרָה אֶת אָבִי וְאָשׁוּבָה** – אל תחשוש שלא אשוב, חזקוני.

[**(ו)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{ו}!)**וַיֹּאמֶר פַּרְעֹה עֲלֵה וּקְבֹר אֶת אָבִיךָ כַּאֲשֶׁר הִשְׁבִּיעֶךָ** – ורק בגלל שהשביע אותך. סיפרנו את המדרש שכשפרעה מינה את יוסף הוא דיבר איתו בכל השפות, וראה שיודע הכל. ואז יוסף דיבר איתו לשון הקודש ופרעה לא ידע לענות, ואף שיוסף ניסה ללמדו פרעה לא הצליח לקלוט את לשון הקודש, והשביע אותו שלא יגלה שהוא לא יודע. עכשיו בא פרעה ואמר ליוסף – תישאל על השבועה, אמר לו – אם כן אשאל גם על מה שנשבעתי לך שלא אגלה שאינך יודע את לשון הקודש. זה הרתיע את פרעה ואמר לו עלה וקבור (סוטה לג:).

[**(ז)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{ז}!)**וַיַּעַל יוֹסֵף לִקְבֹּר אֶת אָבִיו** – כולם הלכו, אך הוא האחראי, ולכן כתוב קודם "ויעל יוסף". **וַיַּעֲלוּ אִתּוֹ כָּל עַבְדֵי פַרְעֹה זִקְנֵי בֵיתוֹ** – נ"ל שהכוונה הזקנים שבבית פרעה. **וְכֹל זִקְנֵי אֶרֶץ מִצְרָיִם** – הזקנים יותר ידעו להעריך את יעקב.[[54]](#footnote-54)

[**(ח)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{ח}!)**וְכֹל בֵּית יוֹסֵף** – השרים וכו', שבבית יוסף (גם הצעירים). **וְאֶחָיו וּבֵית אָבִיו** – כל משפחת אביו. **רַק טַפָּם** – צריך עיון מאיזה גיל. **וְצֹאנָם וּבְקָרָם עָזְבוּ בְּאֶרֶץ גֹּשֶׁן**– מי טיפל? השומרים. מי לימד אותם תורה? המלמדים (שמסתבר שהמלמדים לא הולכים לבנין בית המקדש וכ"ש כאן. אמרתי להם שאני מתפטר מלהיות מלמד, כי אפסיד לבנות את בית המקדש☺)

[**(ט)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{ט}!)**וַיַּעַל עִמּוֹ גַּם רֶכֶב** **גַּם פָּרָשִׁים** – לכבוד ולשמירה (רבינו בחיי). **וַיְהִי הַמַּחֲנֶה כָּבֵד מְאֹד** - הדגשנו כמה המצרים ראו שאין דבר כל כך מיוחד כמו יעקב אבינו.

[**(י)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{י}!)**וַיָּבֹאוּ עַד גֹּרֶן הָאָטָד –** בקעה שגדלים בה אטדים (עצים קוצניים, רבינו בחיי). **אֲשֶׁר בְּעֵבֶר הַיַּרְדֵּן** – צמוד לא"י (לא ברור אם בצד המערבי או המזרחי). [שמנו לב שיוסף עושה עיקוף כדי להרבות בכבודו של יעקב שיגיעו עוד ועוד אנשים להלוויה (העמ"ד)] **וַיִּסְפְּדוּ שָׁם** – דיברו על מידותיו הטובות. **מִסְפֵּד גָּדוֹל וְכָבֵד מְאֹד** – גם הספדים ארוכים מאוד וגם דברים היוצאים מעומק הלב (העמ"ד) **וַיַּעַשׂ לְאָבִיו אֵבֶל שִׁבְעַת יָמִים** – תיארנו את הפלא העצום הזה שכל המצרים ישנים באוהלים, לא יכולים לחזור הביתה, כי הם מבינים איזה אור גדול הם הפסידו.

[**(יא)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{יא}!)**וַיַּרְא יוֹשֵׁב הָאָרֶץ הַכְּנַעֲנִי אֶת הָאֵבֶל בְּגֹרֶן הָאָטָד וַיֹּאמְרוּ אֵבֶל כָּבֵד זֶה לְמִצְרָיִם** – הבאנו את הגמרא שתמהה האם יש גורן באטד? לכן מלמדת אותנו כך: סיפרנו על כך שכל מלכי כנען יצאו להלחם עם בני יעקב כי לא רצו שיקברו את יעקב (כי זה של עשיו / סתם כי שונאים אותם, המפרשים שם). וכשראו כתר על המיטה, (של יוסף), הבינו כמה גדול הוא יעקב, וחזרו בהם ממה שהתכוונו. יותר מכך – כל המלכים הורידו את כתריהם ושמו מסביב למיטה. **עַל כֵּן קָרָא שְׁמָהּ אָבֵל מִצְרַיִם אֲשֶׁר בְּעֵבֶר הַיַּרְדֵּן** – מכאן זה השם שלה.

[**(יב)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{יב}!)**וַיַּעֲשׂוּ בָנָיו לוֹ כֵּן כַּאֲשֶׁר צִוָּם** – קברו אותו לפי מה שציווה. מה ציווה יעקב? שישאו אותו רק הבנים ולא הנכדים שהם נשואים לכנעניות (סוחרים). ולא יוסף כי הוא מלך, ולא לוי כי הוא יסחב את ארון הברית, ובמקומם מנשה ואפרים. יש 12 שסוחבים את המיטה 3 מכל כיוון, לפי הדגלים.

[**(יג)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{יג}!)**וַיִּשְׂאוּ אֹתוֹ בָנָיו אַרְצָה כְּנַעַן** – נראה שהמצרים חיכו בגורן האטד (העמ"ד)[[55]](#footnote-55). **וַיִּקְבְּרוּ אֹתוֹ בִּמְעָרַת שְׂדֵה הַמַּכְפֵּלָה אֲשֶׁר קָנָה אַבְרָהָם אֶת הַשָּׂדֶה לַאֲחֻזַּת קֶבֶר מֵאֵת עֶפְרֹן הַחִתִּי עַל פְּנֵי מַמְרֵא** – סיפרנו את הסיפור עם עשיו המובא בגמרא.

[**(יד)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{יד}!)**וַיָּשָׁב יוֹסֵף מִצְרַיְמָה הוּא וְאֶחָיו וְכָל הָעֹלִים אִתּוֹ לִקְבֹּר אֶת אָבִיו** – בדרך הלוך המצרים היו הראשונים ואחריהם בני יעקבף כעת התורה מקדימה את בני יעקב למצרים, כי אחרי שהמצרים ראו את הכבוד הגדול שעשו כל מלכי כנען ליעקב אבינו ם הבינו את גדולת יעקב והלכו אחרונים. **אַחֲרֵי קָבְרוֹ אֶת אָבִיו:**

[**(טו)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{טו}!)**וַיִּרְאוּ אֲחֵי יוֹסֵף כִּי מֵת אֲבִיהֶם** – ראו בעיני שכלם, הבינו, שיכול להיות שאחר מיתת יעקב יוסף יכול להעניש אותם [כמו שאמר עשיו – "יקרבו ימי אבל אבי"]. סיפרנו שיוסף הלך בדרך חזור לבור אליו נזרק (חזקוני), וכן האחים התיישבו עם יוסף לסעודה, ומשום מה הוא התיישב בנפרד מהם, הם חששו שזה בגלל שהוא כועס עלהם. **וַיֹּאמְרוּ לוּ יִשְׂטְמֵנוּ יוֹסֵף** – אולי ישנא אותנו יוסף. **וְהָשֵׁב יָשִׁיב לָנוּ אֵת** – יחזיר לנו על **כָּל הָרָעָה אֲשֶׁר גָּמַלְנוּ אֹתוֹ**– שעשינו לו (כמו "גומל חסדים טובים").

[**(טז)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{טז}!)**וַיְצַוּוּ אֶל יוֹסֵף לֵאמֹר** – בקשו ממישהו שיבקש ממנו (ספורנו).[[56]](#footnote-56) דיברנו על דילמה שהיתה לאחים: שקר מול מחלוקת. שאלנו מה יותר חמור. ולבסוף הסברנו ששקר כזה הוא בסדר, כי יש לו מטרה מאוד חשובה[[57]](#footnote-57). **אָבִיךָ צִוָּה לִפְנֵי מוֹתוֹ לֵאמֹר:**

[**(יז)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{יז}!)**[[58]](#footnote-58)כֹּה תֹאמְרוּ לְיוֹסֵף אָנָּא** – בבקשה. **שָׂא נָא** – תסלח (תרים את החטא שלנו) עכשיו (אונקלוס). **פֶּשַׁע אַחֶיךָ וְחַטָּאתָם כִּי רָעָה גְמָלוּךָ וְעַתָּה** – עד כאן דבר יעקב, מכאן דבר האחים (ע"י השליחים) **שָׂא נָא[[59]](#footnote-59) לְפֶשַׁע עַבְדֵי אֱלֹהֵי אָבִיךָ** – האחים שהם עבדי ד', ובודאי ד' רוצה שתסלח להם (ע"פ רש"י). **וַיֵּבְךְּ יוֹסֵף בְּדַבְּרָם אֵלָיו**– בכה כי חשדו בו במה שאין בו (תנחומא. כמו שהרב חושד בטעות סתם באחד הילדים, וכמו שכהן הגדול בוכה כשחושדים אותו שהוא צדוקי, העמ"ד)[[60]](#footnote-60). ומדוע הלך לבור? לברך שעשה לי נס. ומדוע לא אכל איתם? כי לא היה מסוגל לשבת בראש, בחיי אבא יעקב אביו אמר לו ולא יכל לעשות אחרת, אך עכשיו הוא לא מסוגל לשבת בראש.

[**(יח)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{יח}!)**וַיֵּלְכוּ גַּם אֶחָיו** – אחרי השליחים גם אחיו הלכו. **וַיִּפְּלוּ לְפָנָיו וַיֹּאמְרוּ הִנֶּנּוּ לְךָ לַעֲבָדִים** **–** אמנם שמעו שבכה, אך עדיין חשבו שהוא כועס עליהם, ואולי הוא בוכה כי הוא נזכר בצרות שהיו לו (העמ"ד).

[**(יט)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{יט}!)**וַיֹּאמֶר אֲלֵהֶם יוֹסֵף אַל תִּירָאוּ** – אל תפחדו. **כִּי הֲתַחַת אֱלֹהִים אָנִי**– האם אני במקום ד'?! ה' התמיה. ד' הוא דן והוא המחליט.[[61]](#footnote-61)

[**(כ)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{כ}!)**וְאַתֶּם חֲשַׁבְתֶּם עָלַי רָעָה אֱלֹהִים חֲשָׁבָהּ לְטֹבָה** – מה שאתם עשיתם וחשבתם לעשות לי רע, ד' חשב אותה לטובה. **לְמַעַן עֲשֹׂה כַּיּוֹם הַזֶּה** – בשביל לעשות את מה שיש היום הזה **לְהַחֲיֹת עַם רָב:**

[**(כא)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{כא}!)**וְעַתָּה אַל תִּירָאוּ** – אל תפחדו שאעשה לכם משהו. **אָנֹכִי אֲכַלְכֵּל אֶתְכֶם וְאֶת טַפְּכֶם** – לא רק שאיני רוצה לעשות לכם רע, להיפך, אני רוצה להיטיב לכם. **וַיְנַחֵם אוֹתָם וַיְדַבֵּר עַל לִבָּם**– בלב טמונים הרגשות (הרחבנו), דיבר לליבם שלא יתביישו, יפחדו וכו'.

[**(כב)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{כב}!)**וַיֵּשֶׁב יוֹסֵף בְּמִצְרַיִם הוּא וּבֵית אָבִיו וַיְחִי יוֹסֵף מֵאָה וָעֶשֶׂר שָׁנִים:**

[**(כג)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{כג}!)**וַיַּרְא יוֹסֵף לְאֶפְרַיִם בְּנֵי שִׁלֵּשִׁים** – בני נינים. **גַּם בְּנֵי מָכִיר בֶּן מְנַשֶּׁה** – נינים. **יֻלְּדוּ עַל בִּרְכֵּי יוֹסֵף**– שהתחנכו אצל יוסף (המשיכו בדרכו ולא למדו מהמצרים). [הזכרנו שלמכיר היה בן בשם גלעד שצאצאיו היו בנות צלפחד (רבנו בחיי)]

[**(כד)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{כד}!)**וַיֹּאמֶר יוֹסֵף אֶל אֶחָיו אָנֹכִי מֵת -** גם יעקב אמר כן ליוסף. כי כשמת יעקב אין מי שמקבל נבואה, ויש תחושה שאין תקווה ונשאר בגלות. בדומה לזה כשמת יוסף אין מי שידאג להם ויגן עליהם, ולכן חשב יוסף לעצמו, בטח אחי היקרים מפחדים ממה שיקרה אחרי פטירתי (כנלענ"ד, ועיין בעה"ט).[[62]](#footnote-62) **וֵאלֹהִים פָּקֹד יִפְקֹד אֶתְכֶם** – יזכור אתכם, בסוף השעבוד הארוך במצרים. **וְהֶעֱלָה אֶתְכֶם מִן הָאָרֶץ הַזֹּאת אֶל הָאָרֶץ אֲשֶׁר נִשְׁבַּע לְאַבְרָהָם לְיִצְחָק וּלְיַעֲקֹב** – ראינו את הפסוקים בהם ד' הבטיח לכל אחד מהאבות.

[**(כה)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{כה}!)**וַיַּשְׁבַּע יוֹסֵף אֶת בְּנֵי יִשְׂרָאֵל** – לא רק את אחיו, אלא את כל בני ישראל, עד משה רבינו. (רבינו בחיי, ולכן הוא גם השביע, כי אין לו יכולת לדעת אם הם יהיו צדיקים). **לֵאמֹר** כאשר **פָּקֹד יִפְקֹד אֱלֹהִים אֶתְכֶם וְהַעֲלִתֶם אֶת עַצְמֹתַי מִזֶּה** – מכאן.

[**(כו)**](file:///C:\תורת%20אמת%20-%20301\Temp\his_temp_1_2.htm#בראשית פרק-נ-{כו}!)**וַיָּמָת יוֹסֵף בֶּן מֵאָה וָעֶשֶׂר שָׁנִים וַיַּחַנְטוּ אֹתוֹ** – בשביל המצרים חנטה הייתה נחשבת דבר מכובד. **וַיִּישֶׂם בָּאָרוֹן בְּמִצְרָיִם** – טמנו אותו בארון (אונקלוס), ע"מ שיהיה אפשר אח"כ להעלותו לא"י (ר' יוסף בכור שור).

**חזק**

**חזק**

**ונתחזק**

1. קראתי ותיקנתי מדפי הקר של הרב נחום: מההתחלה עד מט,ז. וכל פרק נ [↑](#footnote-ref-1)
2. סיפור: ר' יעקב ברלין אבא של הנצי"ב עזב את רבנות מיר בגיל 60 ועלה לא"י. לאחר 17 שנה בהיותו על ערש דוי באו רבני ירושלים בראשות הרב שמואל סלנט לבקרו, ונאנחו. אמר להם – שמי יעקב, יעקב אבינו חי 17 שנים במצרים ואני בא"י. נפטר י"ד חשוון תרכ"ח (פרפראות לתורה 223). [↑](#footnote-ref-2)
3. תשע"ג: [הצדיקים שאלו: פשיטא? ותירצו: חזר ודיבר על יעקב ולא רצה להתחיל בפטירתו]. [↑](#footnote-ref-3)
4. הרחבה: רמז – 'ויהי' = לא. אלו מספר השנים שחי טוב – 14 בבית שם ועבר, 17 במצרים (ריב"א, בעה"ט). רמז נוסף – ויחי = 34. 17 משיוסף נולד, 17 אחרונות (בעה"ט). [↑](#footnote-ref-4)
5. חידה: יעקב אצל יוסף 17 יוסף אצל יעקב 17 [יוסף היה אצל יעקב 17 שנה, יעקב היה אצל יוסף 17 שנה, ובשעת זקנים כותב שכמו שזה פרנס את זה כך זה פרנס את זה]. [↑](#footnote-ref-5)
6. חידה: מילה שכתובה שלוש פעמים. 'נא'. [↑](#footnote-ref-6)
7. תשע"ג: [ולא עשו זאת בלחיצת יד, כי זה רק בין שנים באותה רמה, אך כאן יש אב ובן]. [↑](#footnote-ref-7)
8. צ"ע: גם כאן יכול יוסף לקבל תמורה מהאחים (ועיין במדרש). [↑](#footnote-ref-8)
9. הרחבה: אפשר להוסיף שיוסף אמר לו – אם תפר את השבועה שלי אני אגלה את השבועה שנשבעתי שלא אגלה שאני יודע יותר שפות ממך. [↑](#footnote-ref-9)
10. הרב נחום: כשירד ממיטתו לא השתחווה כשאחוריו למיטה אל הסתובב והשתחווה כשראשו גם לכיוון ראש מיטתו. ובזה מתורץ קושיית תלמיד – אפה נחשב הראש של המיטה? [↑](#footnote-ref-10)
11. הרב נחום הוסיף שהודה לד' שזיכה אותו בבן וכו' ע"ש. ועיין בדברי הרב יהודה. [↑](#footnote-ref-11)
12. כי אפרים למד אצל יעקב, אבל מנשה היה הממונה על בית יוסף (משכיל לדוד). [↑](#footnote-ref-12)
13. פרקי דר"א נ"ב. [↑](#footnote-ref-13)
14. הרחבה: כך ראינו גם אצל יצחק, שלפני פטירתו בירך את בניו. (מדרש). [↑](#footnote-ref-14)
15. רחבה: מה מיוחד במנשה ואפרים? שאף שצמחו בין הגויים הם צדיקים כמו ראובן ושמעון (לקח טוב) [↑](#footnote-ref-15)
16. תלמידים תשע"ד: שאל תלמיד אהוב – איך יוחלט אם למנשה או לאפרים? תלמידים ענו – אולי לפי מה שהוא יחליט. אולי לפי מה שמנשה ואפרים יחליטו. אולי אחד לזה ואחד לזה. אולי הגרלה. ותירוץ נוסף – יעקב ידע שלא יוולדו עוד ילדים לכן לא פרט, והסיבה שהזכיר זה כדי שלא להעציב את יוסף. [↑](#footnote-ref-16)
17. בגמרא מכאן שאין אשה מתה אלא לבעלה. [↑](#footnote-ref-17)
18. הרחבה: הרמב"ן חשב להסביר שזה במקום מסוים וכשהגיע לא"י ראה שזה במקום אחר, וראה שרש"י צדק בפירושו. [↑](#footnote-ref-18)
19. לעיין בזה ובאבע"ז. [↑](#footnote-ref-19)
20. הפעלה: שרנו את השיר (המשך לי"א חשוון) [↑](#footnote-ref-20)
21. ראה העמ"ד המובא באהמ"פ. [↑](#footnote-ref-21)
22. חידה: מי עוד חיבק לפני שבירך? [↑](#footnote-ref-22)
23. הפעלה: לקחתי שני ילדים והושבתי אותם עלי, חיבקתים ונישקתים. [↑](#footnote-ref-23)
24. צ"ב: כך פירש הרב נחום, ואני חשבתי לפרש שהוא השתחווה עם הפנים שלו לכיוון הארץ. [↑](#footnote-ref-24)
25. פתיחה: ביקשתי מכל אלו שלפני לעמוד, ואז אמרתי להם – לכו לצד ימין, הם הלכו לצד ימין שלהם, אמרתי להם – לא לצד ימין שלי... וכך הסברתי למה התורה מרחיבה. [↑](#footnote-ref-25)
26. תשע"ד: השכיל לעשות ולשנות את ידיו, עשה זאת מתוך מחשבה. **כִּי מְנַשֶּׁה הַבְּכוֹר** – כלומר – כיצד השכיל לדעת שצריך להחליף את ידיו, הרי לא ראה מי נמצא בכל צד? על זה אומרת התורה – כי מנשה הבכור, כלומר – ברור שיוסף שם את מנשה בצד ימין כי הוא הבכור, ולכן עליו להפוך את ידיו. ובהערה נוסף: הרחבה: להבין את הדבר בתחילה שאלתי – מפשט הפסוק משמע שיד שמאל היא החשובה, שהרי כתוב שבגלל שמנשה הבכור הוא שם עליו יד שמאל. אך הסבר זה הרבה יותר קשה לההסברה. [↑](#footnote-ref-26)
27. צ"ע אם זה הפשט. [↑](#footnote-ref-27)
28. סיפרתי שלגיסי היו דגים שהדגה השריצה המון דגים אז הם מכרו את הגדולים כדי שהדגה והדגים לא יאכלו את הדגיגים. [↑](#footnote-ref-28)
29. פתיחה: לקחתי שלושה ילדים יוסף, מנשה ואפרים, ואני הייתי יעקב, וכו'. [↑](#footnote-ref-29)
30. הוספה: צ"ל בכם? רד"ק – אפרים העיקר. תבי"ע ורמב"ן – בך הכוונה ביוסף. [↑](#footnote-ref-30)
31. פתיחה: שאלתי כל מיני שאלות: מי אבא שלו מברך אותו\? מתי בדיוק? גם האמא? [↑](#footnote-ref-31)
32. חידה: אפה עוד ראינו שהבכור הוא לא החשוב? קין ושת, שם וחם, אברהם ונחור, יצחק, יעקב, אהרן ומשה. [↑](#footnote-ref-32)
33. הוספה: מסביר הגרי"ז: בצלותי זה תפילת עמידה ובבעותי זה בקשה פרטית, כי לירי בקשת זקוקים ליותר כח מצד היורה (מובא בלקח טוב). [↑](#footnote-ref-33)
34. עיין בהסבר של הרב יהודה. [↑](#footnote-ref-34)
35. [**(ג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ג}!)**רְאוּבֵן בְּכֹרִי אַתָּה כֹּחִי וְרֵאשִׁית אוֹנִי** – אתה הכח הראשון שלי. **יֶתֶר שְׂאֵת** – יתרון הכהונה. **וְיֶתֶר עָז** – יתרון המלכות**.**

    [**(ד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ד}!)**פַּחַז כַּמַּיִם** – בגלל המהירות כמו מים. **אַל תּוֹתַר** – אל תקבל את היתרונות. **כִּי עָלִיתָ מִשְׁכְּבֵי אָבִיךָ** – כי לקחת את המיטה של אביך. **אָז חִלַּלְתָּ יְצוּעִי עָלָה** – בזה חיללת את מה שעולה על מיטתי (השכינה).

    [**(ה)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ה}!)**שִׁמְעוֹן וְלֵוִי אַחִים** – באופן מיוחד. **כְּלֵי חָמָס** – כלים גזולים (מעשיו). **מְכֵרֹתֵיהֶם** – כלי המלחמה שלהם.

    [**(ו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ו}!)**בְּסֹדָם** – בהתכנסותם **אַל תָּבֹא נַפְשִׁי** – לא יזכר שמי (אצל זמרי בן סלוא) **בִּקְהָלָם** – בהתאספותם **אַל תֵּחַד כְּבֹדִי** – לא יתייחד שמי (אצל קורח). **כִּי בְאַפָּם** – על זה שבכעסם. **הָרְגוּ אִישׁ** – הרגו את שכם. **וּבִרְצֹנָם עִקְּרוּ שׁוֹר** – והם רצו לעקור את יוסף שנקרא שור.

    [**(ז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ז}!)**אָרוּר אַפָּם** – הכעס שלהם **כִּי עָז** – כי הוא חזק. **וְעֶבְרָתָם כִּי קָשָׁתָה** – וכעסם כי הוא חזק. **אֲחַלְּקֵם בְּיַעֲקֹב** – אחלק אותם בארץ ישראל. **וַאֲפִיצֵם בְּיִשְׂרָאֵל** – כנ"ל.

    [**(ח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ח}!)**יְהוּדָה אַתָּה יוֹדוּךָ אַחֶיךָ** – ימנו אותך למלך **יָדְךָ בְּעֹרֶף אֹיְבֶיךָ** – תכה את אויבך בעורף. **יִשְׁתַּחֲוּוּ לְךָ בְּנֵי אָבִיךָ** – כל האחים שלך, כי אתה המלך.

    [**(ט)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{ט}!)**גּוּר אַרְיֵה יְהוּדָה** – מרמז על דוד המלך, (שבתקופת שאול היה כמו גור, וכשנהיה למלך היה כמו אריה). **מִטֶּרֶף בְּנִי** – מהחשד שהרגת את יוסף (עליו נאמר "טרוף טרף"). **עָלִיתָ** –ניצלת. **כָּרַע רָבַץ** – ישב שכב. **כְּאַרְיֵה וּכְלָבִיא מִי יְקִימֶנּוּ** – מי יעיז להקים אותו. (בתקופת שלמה המלך).

    [**(י)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{י}!)**לֹא יָסוּר שֵׁבֶט מִיהוּדָה** – לא יפסק השלטון מיהודה. **וּמְחֹקֵק מִבֵּין רַגְלָיו** – ולא יסורו הסנהדרין מצאצאי יהודה. **עַד כִּי יָבֹא שִׁילוֹ** – עד ביאת המשיח. **וְלוֹ יִקְּהַת עַמִּים** – ולמלך המשיח יתאספו כל העמים.

    [**(יא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יא}!)**אֹסְרִי לַגֶּפֶן עִירוֹ** – יקשור לגפן חמור. **וְלַשֹּׂרֵקָה**  - ולזמורה **בְּנִי אֲתֹנוֹ** – יקשור את בן האתון. **כִּבֵּס בַּיַּיִן לְבֻשׁוֹ** –יכבס בגדיו ביין. **וּבְדַם עֲנָבִים סוּתוֹ** – ובמיץ הענבים יכבס בגדו.

    [**(יב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יב}!)**חַכְלִילִי עֵינַיִם מִיָּיִן** – העיניים יהיו אדומות מיין. **וּלְבֶן שִׁנַּיִם מֵחָלָב** – והשיניים לבנות מחלב.

    **לְחוֹף יַמִּים יִשְׁכֹּן** – יגור ליד החוף**. וְהוּא** – זבולון **לְחוֹף אֳנִיּוֹת** – חוף עמוק, המתאים לאוניות. **וְיַרְכָתוֹ-** סוף הגבול שלו. **עַל צִידֹן** – יגיע עד צידון.

    [**(יד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יד}!)**יִשָּׂשכָר חֲמֹר גָּרֶם** – חמור עם עצמות חזקות. **רֹבֵץ בֵּין הַמִּשְׁפְּתָיִם** – ישן בלילה בשטח.

    [**(טו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{טו}!)**וַיַּרְא מְנֻחָה כִּי טוֹב** – החמור רואה שהארץ טובה. **וְאֶת הָאָרֶץ כִּי נָעֵמָה** – מוציאה פירות נעימים וטובים. **וַיֵּט שִׁכְמוֹ לִסְבֹּל** – הוריד את כתיפו על מנת לעבוד באדמה. **וַיְהִי לְמַס עֹבֵד** – ואז הוציא פירות מצויינים.

    [**(טז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{טז}!)**דָּן יָדִין עַמּוֹ** – ממנו יהיה שמשון שישפוט את עמו. **כְּאַחַד שִׁבְטֵי יִשְׂרָאֵל** – הוא שופט כמו המיוחד בשבטי ישראל – יהודה.

    [**(יז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יז}!)**יְהִי דָן נָחָשׁ עֲלֵי דֶרֶךְ** – שמשון פעל יחידי בדומה לנחש שמנצח גדולים ממנו. **שְׁפִיפֹן עֲלֵי אֹרַח** – נחש על הדרך. **הַנֹּשֵׁךְ עִקְּבֵי סוּס וַיִּפֹּל רֹכְבוֹ אָחוֹר** – פוגע באדם אף בלי לגעת בו. [כך עשה שמשון בהפילו את הבניין עליו היו 3000 איש].

    [**(יח)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יח}!)**לִישׁוּעָתְךָ קִוִּיתִי ה'** – יעקב התפלל על שמשון: לישועה שלך אני מקווה ומצפה.

    [**(יט)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{יט}!) **גָּד גְּדוּד יְגוּדֶנּוּ** – גדודים של צבא ילכו מגד קבוצות קבוצות [בתקופת יהושע, שיצאו חלוצים] **וְהוּא יָגֻד עָקֵב** – והגדוד יחזורעל עקיביו בשלמות [שלא ימות אף אחד במלחמות].

    [**(כ)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כ}!)**מֵאָשֵׁר שְׁמֵנָה לַחְמוֹ** – המאכל (לחם) שיבוא מאשר יהיה מלא שמן [כי יהיה לו אדמה מלאת זיתים משובחים]. **וְהוּא יִתֵּן מַעֲדַנֵּי מֶלֶךְ** – יהיו לו מעדנים משובחים שייתן למלך.

    [**(כא)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כא}!)**נַפְתָּלִי אַיָּלָה שְׁלֻחָה** – ארצו של נפתלי תוציא פירות במהרה, כמו הריצה של האיילה. **הַנֹּתֵן אִמְרֵי שָׁפֶר** – ועל הפירות שלו יגידו דיבורים יפים.

    [**(כב)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כב}!)**בֵּן פֹּרָת יוֹסֵף** – יוסף בעל חן. **בֵּן פֹּרָת עֲלֵי עָיִן** – מוצא חן בעיני כל הרואה אותו. **בָּנוֹת** – בנות מצרים. **צָעֲדָה עֲלֵי שׁוּר** – צעדו על החומה (שור מלשון שורה), לראות את יוסף.

    [**(כג)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כג}!)**וַיְמָרֲרֻהוּ וָרֹבּוּ** – אחיו מררו את חייו, ורבו איתו. **וַיִּשְׂטְמֻהוּ בַּעֲלֵי חִצִּים** – וישנאו אותו בעלי לשון הרע.

    [**(כד)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כד}!)**וַתֵּשֶׁב בְּאֵיתָן קַשְׁתּוֹ** – אך הוא התגבר וישב במקום חזק. [קשתו – גם לשון חוזק]. **וַיָּפֹזּוּ זְרֹעֵי יָדָיו** – על זרועות ידיו היו צמידים מזהב. **מִידֵי אֲבִיר יַעֲקֹב** – מידיו של ד' שהוא החוזק של יעקב. **מִשָּׁם רֹעֶה אֶבֶן יִשְׂרָאֵל** – מהמקום החזק הזה הוא מלך על ישראל.

    [**(כה)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כה}!)**מֵאֵל אָבִיךָ וְיַעְזְרֶךָּ**  - לכל זה הגעת בזכות ד', והוא יעזור לך. **וְאֵת שַׁדַּי וִיבָרְכֶךָּ** – אתה עם ד' (הולך בדרכיו) והוא יברך אותך. **בִּרְכֹת שָׁמַיִם מֵעָל** – טל ומטר. **בִּרְכֹת תְּהוֹם רֹבֶצֶת תָּחַת** – מעיינות שבאים מהתהום, שרובץ מתחת לאדמה. **בִּרְכֹת שָׁדַיִם וָרָחַם** – לנשים יהיה הרבה חלב, ויוולדו הרבה ילדים ברחם האם.

    [**(כו)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כו}!)**בִּרְכֹת אָבִיךָ** – הברכות שד' ברך אותי. **גָּבְרוּ עַל בִּרְכֹת הוֹרַי** – הם יותר מהברכות שברך את אבותי. **עַד תַּאֲוַת גִּבְעֹת עוֹלָם** – כי התברכתי שהארץ תהיה עד סוף הגבעות של העולם ("ופרצת"). **תִּהְיֶין לְרֹאשׁ יוֹסֵף** – ברכות אלו יהיו ליוסף. **וּלְקָדְקֹד נְזִיר אֶחָיו** – ולראש של יוסף, שהוא היה פרוש מאחיו 22 שנה.

    [**(כז)**](file:///C:\תורת%20אמת%20-%20301\Temp\his_temp_1_2.htm#בראשית פרק-מט-{כז}!) **בִּנְיָמִין זְאֵב יִטְרָף** – רמז על שאול שניצח במלחמות. **בַּבֹּקֶר יֹאכַל עַד** – בתחילת המלכות – זה שאול – יאכל את כל השלל. **וְלָעֶרֶב יְחַלֵּק שָׁלָל** – ולאחר תום המלכות, בגלות – בימי מרדכי ואסתר – יחלק שלל. [↑](#footnote-ref-35)
36. צ"ע: מה זה 'כי'? [↑](#footnote-ref-36)
37. ? מקור שזה הכוונה ועיין רש"י. [↑](#footnote-ref-37)
38. מקור? ועיין רש"י. כנ"ל למחוקק. [↑](#footnote-ref-38)
39. תשע"ד: הסנהדרין הקובעים את החוקים. ואיני יודע מקור לזה. ובעה"ט מביא שאלו ת"ח, ומביא שסנהדרין ות"ח ותורה בגימטריה 612,611. [↑](#footnote-ref-39)
40. כנלע"ד. ובהבנת רש"י נראה שקושר את העיר ליד הגפן ומטעין אותו. [↑](#footnote-ref-40)
41. ובדעת זקנים – צממוד ממש לים, כי אם היה קצ ת רחוק מן הים, היו הסוחרים פורקים את הסחורה במקום אחר שלא יצטרכו לטרוח לסחוב את סחורתם ביבשה. [↑](#footnote-ref-41)
42. הרב נחום הסביר בשונה מרש"י, ולפי הסברו יש כאן משל בשני הפסוקים של החמור, שכשהוא רואה שהארץ מוציאה פירות טובים אז הוא מתאמץ לעבוד, והנמשל: יששכר חזק בגופו ובשכלו, הוא לומד יומם ולילה בלי לישון. והוא רואה את התורה כמה טובה היא, והוא משקיע את עצמו בלימוד תורה, עד שיוצאים פירות טובים – חידושי תורה ותשובות לכל עם ישראל. [משל הגביע]. [↑](#footnote-ref-42)
43. תשע"ד: ומתפלל להצלחתו של שמשון.. וצריך מקור לזה. הסבר נוסף – רק לישועה שלך אני מצפה, לא של אף אחד אחר. [↑](#footnote-ref-43)
44. סיפור: במנחות פה: מסופר על אנשי לודקיא מסוריא שהיו צריכים שמן, ושלחו שליח שחיפש בכל הארץ, ורק בהגיעו לנחלת אשר מצא כדי צורכו. והלך לאחד שהיה לו זיתים והוציאה שפחתו בכלי זהב מלא שמן עד שטבל בו ידיו ורגליו, ונתן לו המון זיתים. ע"ש. [↑](#footnote-ref-44)
45. הוספה: אמנם רש"י מביא שזה גם פוטיפר, אך כיוון שהמילה 'רובו' מתייחסת רק לאחים, לכן השמטנו את פוטיפר. [↑](#footnote-ref-45)
46. הופסה: רש"י כותה שלא רבו איתו אלא נעשו מריבים איתו לשון פּוּעָל, וכן באונקלוס – נעשו נוקמים. [↑](#footnote-ref-46)
47. צ"ע: לשון זרועי ידיו משמע שזה צמידים, אך רש"י כתב טבעת. [↑](#footnote-ref-47)
48. מקור. [↑](#footnote-ref-48)
49. צ"ע: וכי האחים לא יקבלו? ענו תלמידים – כולם יהפכו להיות כמו שבט יוסף, תהיה אחדות של כל השבטים, ודוק ועיין. [↑](#footnote-ref-49)
50. צ"ע: האם זאת כוונת רש"י, או שבירך אותם זה משהו אחד, וחוץ מזה כ"א קיבל ברכה. [↑](#footnote-ref-50)
51. "ונפשו קשורה בנפשו", ע"ש. וברד"ק הוא התחיל בפני כבודו. [↑](#footnote-ref-51)
52. הוספה: ישנם המון סוגי חנטה. מכניסים את הגוף 70 יום לנתרן וכדומה. עד היום יש כאלו שחונטים, הגופה נשארת שלמה עד היום. החיד"א נשאר שלם. אליהו ואליהו נשארו שלמים. [↑](#footnote-ref-52)
53. צ"ע: אז למה לא לקח יעקב את רחל למערה? [↑](#footnote-ref-53)
54. ספורנו – הזקנים הכוונה לחכמים, שהם ידעו להעריך את חכמתו לש יעקב אבינו יודע מכל השאר. [↑](#footnote-ref-54)
55. תשע"ג: כל המצרים הלכו בחזרה מגורן האטד , ובקבורה עצמה היו רק בני יעקב. אך בהמשך משמע שכולם חזרו. [↑](#footnote-ref-55)
56. תשע"ג: למה לא בעצמם? מתוק אחד ענה: התביישו מפני חטאם. מתוק שני: הוא לא היה מוכן לשמוע אותן, כי הוא כועס עליהם. [↑](#footnote-ref-56)
57. הרב נחום ויתר על זה והסביר שכוונתם הייתה שזה רצונו או שבאמת הוא ציווה אותם. [↑](#footnote-ref-57)
58. חידה: מילה שכתובה 3 פעמים? 'נא'. (מכאן למדו בעלי התוספות שאדם צריך לבקש מחילה ג' פעמים). [↑](#footnote-ref-58)
59. צ"ע: האם פירוש המילה הוא עכשיו, קשה שהרי זה כבר כתוב, ואם פירוש המילה זה בבקשה, קשה שיש ביאור אחר למילים שא נא בפעם הראשונה ובפעם השניה. [↑](#footnote-ref-59)
60. פתיחה: כתבתי על הלוח בקר טוב לכולם, ביקשתי מילד שאחרי שאצא מהכיתה יסמן איקס על מה שכתבתי, ויחזור ישר למקום, ומילד אחר ביקשתי שיעמוד ליד הלוח. יצאתי וכשחזרתי צעקתי על הילד שעמד ליד הלוח – למה סימנת איקס... זה דוגמא לחושד במה שאין בו. [↑](#footnote-ref-60)
61. תשע"ג: גם אם אני ארצה להזיק לכם אני לא אוכל. ראיה לדבר: חשבתם לעשות לי רע, וכיוון שד' חשב טוב – היה טוב. [↑](#footnote-ref-61)
62. פתיחה: 3 אנשים הלכו לגוב האריות והיה שם שומר עליהם. אמר השומר – אני צריך ללכת. איך ירגישו?! איזה פחד! כך מרגישים האחים כשיוסף ששמר עליהם מפני המצרים שונאי ישראל – נפטר. [↑](#footnote-ref-62)